
Tehnologie 


De la Wikipedia, enciclopedia liberă 

Tehnologia (engleză technology, franceză technologie ) este ansamblul metodelor, proceselor, operaţiilor 
făcute sau aplicate asupra materiilor prime, materialelor şi datelor pentru realizarea unui anumit produs 
industrial sau comercial. 

Ingineria aplică imaginaţia, judecata şi disciplina intelectuală cunoştinţelor umane existente pentru a crea 
sau folosi tehnologia în mod util şi eficient. 

Importanţa tehnologiei pentru dezvoltarea economică este larg recunoscută, având în vedere impactul pe 
care îl poate avea tehnologia asupra succesului, supravieţuirii sau insuccesului activităţii economice a 
companiilor, în special într-un mediu de concurenţă intensivă şi globală. 

Etimologie. Termenul tehnologie provine din l.greacă: tekhnologia (tratare sau dizertaţie asupra unei arte, 
expunerea regulilor unei arte), format din : tekhne (artă, meserie) + -logos (cuvânt). Referinţa la meserie 
implică aplicarea competenţelor şi cunoştinţelor în practică. Semnificaţia originală în l.greacă a fost "discurs 
asupra artelor". în engleză a apărut în secolul 17, fiind utilizat pentru a semnifica o discuţie numai asupra 
artelor aplicate. Termenul "arte" înseamnă aici producţia de artefacte, nu numai "obiecte de artă", ci, mai 
general, produse. La începutul secolului 20, termenul tehnologie a inclus un domeniu din ce în ce mai amplu 
de mijloace, procese şi idei, în afară de instrumente şi maşini. 

Există un număr imens de definiţii publicate ale tehnologiei, astfel că obţinerea unei definiţii adecvate, 
complete, consistente a tehnologiei este posibilă numai într-o carte. Fiecare profesiune are o definiţie diferită 
a tehnologiei. Câteva definiţii ale tehnologiei sunt expuse în continuare. Astfel, Dicţionarul explicativ al 
l.române DEX online^ conţine următoarele definiţii: 


1. Ştiinţă a metodelor şi mijloacelor de prelucrare a materiilor prime, a materialelor şi a datelor. 







2. Ansamblul proceselor, metodelor, operaţiilor etc. utilizate în scopul obţinerii unui anumit produs. 
Dicţionarele Oxford^ prezintă mai multe variante de definiţii: 

■ aplicarea cunoştinţelor ştiinţifice în scopuri practice, în special în industrie; 

■ maşini şi echipamente dezvoltate din cunoştinţe ştiinţifice; 

■ ramură a cunoştinţelor care se ocupă cu ingineria sau ştiinţele aplicate. 

în legătură cu ultima definiţie de mai sus, este de menţionat că distincţiile dintre ştiinţă, tehnologie şi 
inginerie nu sunt foarte clare. Ingineria este procesul orientat pe obiective de proiectare şi execuţie a sculelor 
şi sistemelor, pentru a exploata fenomene naturale în scopuri practice, utile oamenilor, deseori utilizând 
rezultate şi tehnici din ştiinţă. Tehnologia nu se confundă însă cu ştiinţa. Cercetarea ştiinţifică urmăreşte 
achiziţionarea sau consolidarea cunoştinţelor noastre generale sau specifice asupra lumii fizice, prin 
utilizarea unor tehnici formale, de exemplu a metodelor ştiinţifice, în timp ce aplicarea tehnologiilor 
urmăreşte producerea de bunuri în procese industriale. Totuşi, ştiinţa şi tehnologia sunt considerate ca două 
fluxuri paralele de cunoştinţe care au interdependenţe şi relaţii reciproce. 

Dicţionarul Merriam-Webster Online (2010)121 defineşte tehnologia ca fiind: 

■ aplicarea practică a cunoştinţelor, în special într-un domeniu particular; 

■ un mod de efectuare a unei sarcini, în special utilizând procese tehnice, metode sau 
cunoştinţe tehnice; 

■ aspecte specializate ale unui domeniu particular de activitate (de exemplu, tehnologie 
educaţională, tehnologie medicală). 

După Encyclopedia of Physical Science and Technology (1992)^ "tehnologia este cunoaştere şi acţiune 
sistematică, de obicei în procese industriale, însă aplicabilă în orice acţiune repetitivă." 

Enciclopedia publicată de McGraw-Hill ^ formulează următoarele definiţii: 

■ tehnologia este un limbaj tehnic; 

■ ştiinţa aplicării cunoştinţelor în scopuri practice; 

■ totalitatea mijloacelor utilizate de oameni pentru a-şi asigura obiecte ale culturii materiale. 

Tehnologiile sunt, de regulă, rezultatul activităţilor de cercetare-dezvoltare care urmăresc să utilizeze în 
practică invenţiile, inovaţiile şi în general descoperirile, pentru crearea de produse sau servicii. 

După Business Dictionary ^ tehnologia este "aplicarea cu un anumit scop a informaţiilor în proiectare, 
producţie şi în utilizarea bunurilor şi serviciilor, precum şi în organizarea activităţilor umane." 

J.M.Ribault et al. (1991)121 consideră că tehnologia este un ansamblu complex de cunoştinţe, mijloace şi 
know-how (franceză :savoir-faire ), folosite combinat pentru o producţie.în acest context, cunoştinţele se 
referă la cunoştinţe tehnice asupra proceselor de transformare a input-urilor în sistemul de producţie în 
output-uri comercializabile (produse sau servicii). 

O definiţie complexă a tehnologiei care evidenţiază cunoştinţele şi mijloacele necesare pentru aplicarea 
tehnologiei : un ansamblu sistematizat de cunoştinţe despre activităţile umane, care fac uz de rezultate ale 
cercetării ştiinţifice, de experimentări, calcule şi proiecte, precum şi de unelte, maşini şi aparate; în sens 




restrâns, tehnologia este ansamblul procedeelor (metode, reţete, reguli) şi mijloacelor materiale (unelte, 
maşini, aparate) utilizate în vederea desfăşurării unei activităţiCunoştinţele tehnologice sunt construite 
utilizând metode ştiinţifice. 

Burgelman et al. (2004)^ definesc tehnologia ca fiind cunoştinţele practice, competenţe şi artefacte care pot 
fi folosite pentru a dezvolta produse şi servicii, precum şi producerea lor şi sistemele de livrare. Tehnologiile 
pot fi încorporate în oameni, materiale, procese cognitive şi fizice, instalaţii, echipamente şi instrumente. 

J.Paap (1994)^ a definit tehnologia ca "utilizarea cunoştinţelor bazate pe ştiinţe pentru a satisface o 
necesitate". Această definiţie descrie conceptul de tehnologie ca o "punte" între ştiinţe şi noile produse. 
Definiţia capturează faptul că noile dezvoltări ale tehnologiei decurg din progresele în ştiinţele de bază. 

Masayuki Kondo (2001)^ defineşte tehnologia ca fiind "cunoştinţele necesare pentru a proiecta şi/sau 
produce un produs sau un grup de servicii reţinute de o persoană sau o organizaţie. Aceasta poate fi 
încorporată în maşini şi alte produse sau servicii. Aceste cunoştinţe care rezultă din experienţa acumulată în 
C-D, proiectare, producţie şi investiţii de capital sunt mai ales tacite, adică nu sunt explicitate în vreo 
colecţie de manuale sau planuri detaliate {{emblueprint}}...Cunoştinţele sunt codificate dacă sunt exprimate 
în formă digitală sau în software, sau sunt bazate pe ştiinţe. Ele sunt tacite dacă sunt exprimate în formă 
analogică sau în hardware, sau sunt bazate pe competenţe." 

Tehnologia este destinată îndeplinirii unui obiectiv sau scop specific, deci este concretizată în mod specific 
pentru îndeplinirea acelui obiectiv: de exemplu, poate fi vorba de tehnologie de proiectare sau de laborator 
(C-D experimentală pentru crearea de produse, echipamente, procedee etc.), tehnologie de producţie/de 
fabricaţie, tehnologie de produs (încorporată în produs), destinată îndeplinirii funcţiunii produsului în cursul 
utilizării lui, tehnologia managementului etc. 

Definiţiile de mai sus, foarte variate, consideră fie că tehnologia este un sistem de cunoştinţe, fie că este o 
aplicaţie (adică un proces). Acestea demonstrează că tehnologia este un fenomen complex, iar diferitele 
definiţii reflectă aspecte diferite ale tehnologiei. Astfel, o analiză a definiţiilor existente şi a fenomenului 
însuşi demonstrează că tehnologia are trei componente: structurală, mentală şi materială.^ 2 ' Cunoştinţele 
corespund componentei mentale, iar aplicaţiile constituie proiecţia materială (materializarea) acestor 
cunoştinţe. Componenta structurală corespunde metodelor şi procedurilor specificate pentru reprezentarea 
unei tehnologii concrete. 

Model de tehnologie, componente 


A fost propus un model al tehnologiei format din patru componentei 13 ^ Conform acestui model, tehnologia 
necesară unei întreprinderi productive, pentru transformarea input-urilor în output-uri comercializabile este 
un sistem alcătuit din următoarele patru componente tehnologice: 

1. Componenta "produse fizice încorporate în obiecte" (engleză technoware ) care ajută la 
crearea unui produs sau pentru oferta unui serviciu; această componentă controlează toate 
operaţiunile de transformare fizică. Exemple : echipamente, laboratoare, instrumente, 
dispozitive, maşini, utilaje etc. 

2. Componenta "abilităţi umane încorporate în persoane" (engleză humanware), care 
calificăcapabilităţile tehnologice individuale, cade exemplu abilităţi de proiectare, cunoştinţe 
tehnice, expertiză, creativitate, experienţă etc. Această componentă indică nivelul de 
competenţă al persoanelor. 

3. Componenta "cunoştinţe codificate, încorporate în înregistrări informaţionale 
electronice" (engleză inforware), de exemplu, parametri de proiectare, specificaţii, schiţe şi 
desene, manuale de operare, de mentenanţă şi de service. 




4. Componenta "competenţe organizaţionale" (engleză orgaware ) descrie capabilităţile 
organizaţiei care derivă din structura sa şi procesele care determină modul cum operează 
organizaţia. De exemplu: metode şi tehnici de organizare, legături interne şi externe de 
cooperare, cadrul organizaţional. Aceste competenţe tehnologice organizaţionale se 
manifestă prin rutinele şi procesele organizaţionale, adaptate pentru dezvoltarea şi 
replicarea tehnologiei. Această componentă ( orgaware ) are ca rezultat performanţa generală 
îmbunătăţită pe piaţă a organizaţiei. 

Toate cele patru componente ale tehnologiei interacţionează dinamic şi sunt necesare simultan pentru 
realizări de succes ale întreprinderii. Importanţa relativă a celor patru componente ale tehnologiei depinde de 
tipul transformării specifice sistemului de producţie şi de complexitatea operaţională. 

Tehnologiile din diferite sectoare sunt interdependente: progresele într-un sector al tehnologiei influenţează 
rapid alte domenii care par neînrudite. De exemplu, dezvoltarea tehnicilor chimiei moleculare au condus la 
arta microminiaturizării, care a permis dezvoltarea tehnologiei calculatoarelor, dincolo de aşteptări. 
Revoluţia în ştiinţa calculatoarelor a făcut posibilă dezvoltarea calculatoarelor de bord pentru ghidarea 
rachetelor cu precizie foarte ridicatăJ' 4 ' 


Tehnologii industriale 


Tehnologiile industriale sunt reprezentate (sau implică) de cunoştinţele tehnice, mijloacele tehnice şi know- 
how-ul folosite pentru producerea unor bunuri comercializabile, prin procese industriale. Tehnologia de 
producere a bunurilor în industrii este configurată pentru a obţine bunuri comercializabile dorite, utile, 
utilizabile şi sigure, în mod economic şi pentru a asigura mentenabilitatea lor. 

în general, tehnologiile industriale aparţin uneia dintre următoarele cinci categorii sau pot fi o combinaţie a 
acestora: 

■ tehnologii pentru producerea unor produse (deci productive) sub formă de unităţi discrete, de 
exemplu, maşini sau componente de maşini, dispozitive etc. precum şi a unor produse ne¬ 
discrete cu structură sau proprietăţi aproximativ identice, măsurate în unităţi volumetrice : 
minereuri, sticlă plană, ciment, sodă caustică, uleiuri vegetale, substanţe farmaceutice; 

■ tehnologii care ameliorează proprietăţile, caracteristicile sau calitatea produsului, pentru a crea 
avantaje relevante din punct de vedere comercial, de exemplu în privinţa costului, comodităţii, 
performanţei sau siguranţei; sarea alimentară, încapsularea substanţelor farmaceutice etc.; 

■ tehnologii care produc unul sau mai multe efecte speciale (tratament fizico-chimic), de 
exemplu: anodizarea, galvanizarea, acoperiri metalice sau nemetalice ale metalelor, 
impermeabilizarea, ignifugarea şi vopsirea ţesăturilor, sterilizarea şi pasteurizarea laptelui sau 
a altor produse alimentare procesate (în industria alimentară); 

■ tehnologii care modifică un proces de producţie sau un sistem de fabricaţie, pentru a aduce 
unele avantaje sau impacte, de exemplu automatizarea, computerizarea sau robotizarea 
proceselor şi operaţiilor tehnologice, celule de fabricaţie etc.; 

■ tehnologii pentru producerea de servicii tehnice, de exemplu tehnologii de proiectare a 
produselor sau proceselor, de dezvoltare a unor software, tehnici de modelare şi simulare a 
proceselor etc. 

Tehnologia a devenit, peste tot în lume, un agent major al schimbării pentru pieţe şi pentru structura 
industriilor. Peste 50% din creşterea economică pe termen lung provine din schimbările tehnologice care 
măresc productivitatea şi determină apariţia de noi produse, procese sau industrii. 




O clasificare a OECD ( Organisation for Economic Co-operation and Development ) a industriilor de 
fabricaţie, bazată pe intensitatea tehnologică a sectoarelor, ia în considerare patru clase de industrii:^ 


■ industrii cu tehnologii avansate (high technology)] 

■ industrii cu tehnologii medii-avansate; 

■ industrii cu tehnologii medii-inferioare; 

■ industrii cu tehnologii inferioare. 

Tehnologii avansate (high-tech) 


Termenul "tehnologii avansate" sau "tehnologii de vârf" este cunoscut şi prin anglicismul "high-tech" (de la 
high technology ), având sensul de "cea mai avansată tehnologie, disponibilă în mod curent".Tehnologiile 
avansate sunt tehnologii înalt specializate şi sofisticate. O tehnologie avansată implică o tehnologie 
ştiinţifică, pentru producerea sau utilizarea unor dispozitive avansate sau sofisticate, în special în domeniile 
electronicii şi calculatoarelor (dar nu numai, vezi mai jos). 

Industriile cu "tehnologii avansate" sunt cele care utilizează intensiv cercetarea-dezvoltarea, care aplică 
sistematic conceptele ştiinţifice şi cunoştinţele tehnice. O industrie "cu tehnologii avansate" (high-tech) este 
cea care satisface două condiţii: 

■ procentul cheltuielilor Departamentului C-D în produsul cu valoare adăugată depăşeşte 10 %; 

■ procentul oamenilor de ştiinţă şi al inginerilor sectorului industrial faţă de totalul job-urilor 
depăşeşte 10 % din totalul forţei de muncă angajate. 

Tehnologiile avansate conduc la obţinerea unor produse complexe, sofisticate, din domeniile 
biotehnologiilor, calculatoarelor, microprocesoarelor, playerelor DVD, fibrelor optice etc. 

Clasificarea OECD, menţionată în Secţiunea "Tehnologii industriale", precizează următoarele categorii de 
industrii cu tehnologii avansate (high-tech): 

■ aviaţie şi industria aerospaţială; 

■ substanţe farmaceutice; 

■ calculatoare pentru birotică şi contabilitate; 

■ echipamente radio, TV şi de telecomunicaţii; 

■ instrumente medicale, optice şi de precizie, ceasuri. 

Produsele acestor industrii se caracterizează printr-un grad ridicat de intensitate tehnologică. 

Trebuie să se observe că pentru publicul larg, "high-tech" este un descriptor vag pentru un număr imens de 
dispozitive electronice, gadget- uri (gadget=dispozitiv mic, ingenios) şi calculatoare, toate acestea fiind 
caracterizate prin schimbări rapide şi complexitate. Ciclurile de viaţă extrem de scurte ale unor produse, în 
special electronica pentru consumatori, conduc la miniaturizare, digitalizare şi perfecţionarea produselor 
"high-tech". în l.română, termenul high technology a fost tradus şi înaltă tehnologie, versiune improprie. 


Clasificarea tehnologiilor 




Au fost propuse numeroase clasificări ale tehnologiilor. Cabinetul de consultanţă în management A.D.Little 
(SUA) a propus o clasificare a tehnologiilor în patru clase, în funcţie de impactul competiţional^ 16 ^, ^ 

■ tehnologii de bază sunt tehnologii esenţiale care au permis întreprinderii să intre în afaceri, 
însă în prezent nu conduc la vreun avantaj concurenţial identificabil, pentru că sunt larg 
disponibile prin echipamente de fabricaţie şi furnizori, pentru toţi concurenţii. Tehnologiile de 
bază rămân neschimbate pe durata de viaţă a produsului; 

■ tehnologii-cheie oferă avantaje identificabile, clare, asupra unuia sau a mai multor concurenţi. 
Aceste tehnologii sunt speciale pentru companie, de exemplu, protejate prin brevete de 
invenţie şi sunt utilizate pentru a diferenţia produsele firmei faţă de concurenţi.Exemple: 
materiale compozite, electronica pentru automobil, construcţii aerodinamice pentru 
automobile, televiziunea digitală etc.; 

■ tehnologii emergente sunt tehnologii incipiente, aflate încă în dezvoltare (engleză pacing 
technology), al căror impact competiţional va fi probabil ridicat. Pot avea o semnificaţie 
strategică pe termen lung, prin înlocuirea tehnologiilor curente, cu potenţialul de a deveni 
tehnologii-cheie. Exemple: ceramica pentru componente din motoare de automobil, 
nanotehnologii, biotehnologii etc.; 

■ tehnologii embrionare sunt în fază timpurie de cercetare, au impact concurenţial necunoscut, 
însă sunt promiţătoare. Pentru aceste tehnologii nu există încă aplicaţii industriale, în 
momentul analizei, sunt în stadiul de prototip de laborator. 

Este necesară aplicarea unor strategii diferite pentru tehnologiile aflate în diferite faze de evoluţie în ciclul 
de viaţă al tehnologiei. Este probabil ca tehnologiile embrionare şi emergente să fie folosite în faza de 
naştere din ciclul de viaţă. Tehnologiile emergente pot fi folosite în perioadele timpurii ale fazei de creştere, 
însă vor fi apoi înlocuite de tehnologii-cheie, care vor fi dezvoltate sistematic. Apoi tehnologiile-cheie vor fi 
folosite în faza de maturitate. O dată ce tehnologiile intră în fazele timpurii de îmbătrânire (declin), 
tehnologiile -cheie vor deveni tehnologii de bază, care o dată cu avansarea declinului vor fi abandonate prin 
înlocuirea cu noi tehnologii, având performanţe superioare. Identificarea fazei în care se află o tehnologie în 
procesul său de evoluţie este un element decisiv al strategiei tehnologice a companiei. 

După obiectul tehnologiei se disting trei dimensiuni ale conceptului de tehnologie: 

■ tehnologia de produs (încorporată în produs); 

■ tehnologia de proces-, 

■ tehnologia informaţiei şi comunicaţiilor. 

în cadrul tehnologiei de produs sunt incluse următoarele componente: 

■ stabilirea specificaţiilor produsului; 

■ concepţia şi proiectarea constructivă a produsului; 

■ ingineria aplicaţiilor (proiectarea la comanda clienţilor); 

■ ingineria service-ului (instalarea produsului, mentenanţa şi reparaţiile acestuia). 

Tehnologia de proces se referă la alegerea operaţiilor şi fazelor, maşinilor şi dispozitivelor care creează 
şi/sau furnizează bunuri sau servicii. Producerea bunurilor industriale implică elaborarea tehnologiei de 
fabricaţie care necesită: 

■ elaborarea proceselor de fabricaţie (vezi şi proces tehnologic); 



■ selectarea maşinilor şi utilajelor necesare în procesele de fabricaţie, organizarea posturilor de 
lucru pentru operaţiile de fabricare, control, depozitare etc.; 

■ organizarea aprovizionării. 

Tehnologia informaţiei şi comunicaţiilor se defineşte ca fiind achiziţia, stocarea, procesarea şi comunicarea 
informaţiei, utilizând o combinaţie de calculatoare şi telecomunicaţii. Se bazează pe convergenţa procesării 
datelor cu tehnicile de telecomunicaţii, procesarea datelor asigurând capabilitatea pentru procesarea şi 
stocarea informaţiei, iar telecomunicaţiile asigurând vehiculul pentru comunicarea acesteia. 

Strategia tehnologică 


Strategia tehnologică este procesul prin care companiile îşi utilizează resursele lor tehnologice pentru a-şi 
atinge obiectivele. Strategia tehnologică este calea pe care o alege compania pentru a dobândi, a dezvolta şi 
a utiliza tehnologiile. O definiţie cu un conţinut apropiat consideră că " strategia tehnologică este sarcina de 
a construi, a menţine şi a exploata activele tehnologice ale companiei" J 18 ^ Scopul strategiei tehnologice este 
de a identifica, a dezvolta şi a stimula acele tehnologii care vor fi cruciale pentru poziţia competiţională pe 
termen lung a companiei. Aceste tehnologii trebuie să aibă potenţialul de a crea valoare pentru clienţi. O 
strategie tehnologică coerentă se concentrează explicit pe cerinţele clienţilor, aşa cum sunt identificate astăzi 
şi cum este probabil să devină în viitor. 

Strategia tehnologică este o parte a strategiei generale de corporaţie şi a strategiei întreprinderii, iar deciziile 
tehnologice trebuie să fie coerente cu strategia corporaţiei. Odată ce firma a identificat necesităţile de 
tehnologii ale companiei, ea este confruntată cu o decizie de a fabrica/a cumpăra ( make or buy-engl.). Dacă 
decide să fabrice tehnologia, va fi necesar să realizeze un proces de dezvoltare a produsului/procesului. Dacă 
însă compania decide să cumpere tehnologia, ea se va angaja într-un proces de achiziţie a tehnologiei. 

Burgelman et al. (2004), op cit., sugerează că pentru a facilita formularea strategiei tehnologice trebuie să se 
răspundă la următoarele întrebări: 

■ ce competenţe tehnologice esenţiale sunt necesare unei companii pentru a dobândi şi a 
menţine avantaje competiţionale ? 

■ ce tehnologii trebuie să fie utilizate şi încorporate în produsele esenţiale ? 

■ care sunt sursele pentru tehnologii ? 

■ când şi cum trebuie introduse noi tehnologii pe piaţă ? 

■ ce fel de organizare este necesară pentru managementul tehnologiilor ? 

Procesul de formulare a strategiei tehnologice include trei etape principalei 19 V 20 -' 

■ evaluarea tehnologiilor,care include identificarea tehnologiilor, analiza impactului competiţional 
al tehnologiilor şi evaluarea capabilităţii tehnologice a companiei; 

■ selectarea tehnologiilor; 

■ definirea portofoliului de tehnologii. 

Evaluarea tehnologiilor implică colectarea informaţiilor asupra stării actuale şi viitoare a dezvoltării 
tehnologiilor, evaluând importanţa fiecărei tehnologii în contextul concurenţei, precum şi capabilitatea 
tehnologică a companiei în fiecare tehnologie. Evaluarea tehnologiilor va trebui să analizeze şi să evalueze 




consecinţele dezirabile şi cele nedorite, şansele şi riscurile tehnologiilor, atât ale celor existente (consacrate), 
cât şi ale noilor tehnologii, obţinute prin inovaţii. 

Prima fază a evaluării tehnologiilor este identificarea tehnologiilor. Această identificare implică: 

«analiza detaliată a structurii portofoliului tehnologic al companiei care include tehnologii de produs 
(încorporate în produs), tehnologii ale procesului de producţie şi tehnologii de suport (mijloacele tehnologiei 
informaţiei, pachete software, reţele de comunicaţii etc.); 

«evaluarea acelor tehnologii care pot avea impact în viitor. Acestea sunt tehnologiile emergente; 

«analiza impactului competiţional al tehnologiilor. Această analiză are ca scop să evalueze importanţa 
fiecărei tehnologii pentru poziţia competiţională a companiei pe piaţă. Exemple de factori competiţionali de 
succes referitori la produse obţinute prin diferite tehnologii pot fi: performanţe funcţionale, preţ de vânzare, 
facilităţi de folosire, costuri de exploatare, fiabilitate, mentenabilitate. Ca rezultat al acestei analize se pot 
stabili care sunt tehnologiile critice (hotărâtoare), adică tehnologiile cu cel mai puternic impact asupra 
factorilor competiţionali de succes şi care aduc cele mai mari avantaje competiţionale pentru companie. Pe 
baza acestei analize va fi posibilă selectarea şi prioritizarea tehnologiilor critice pentru companie. Ca rezultat 
al acestei faze se obţine o listă de tehnologii critice şi priorităţi. 

Evaluarea capabilităţii tehnologice a companiei. Această evaluare urmăreşte să determine capabilitatea 
companiei în fiecare tehnologie critică, în comparaţie cu concurenţii cei mai importanţi. Evaluarea 
capabilităţii oferă o măsură a riscului asociat cu dezvoltarea tehnologiei: cu cât nivelul de capabilitate este 
mai scăzut, cu atât este mai mare riscul implicat prin adoptarea tehnologiei. 

Variabilele capabilităţii tehnologice care trebuie luate în considerare sunt: 

«nivelul de finanţare a C-D; 

«resurse umane: amploarea şi nivelul calificărilor disponibile; 

«echipamente, dispozitive şi laboratoare; 

«brevete de invenţie şi alte genuri de proprietate intelectuală; 

«alocarea de fonduri pentru inovaţii incrementale şi/sau radicale. 

Evaluarea capabilităţii tehnologice a companiei permite identificarea variabilelor care trebuie îmbunătăţite, 
relativ la o anumită tehnologie (echipamente, rewsurse umane etc.) 

Selectarea tehnologiilor. Numărul mare de alternative tehnologice pentru o companie poate fi redus prin 
clasificarea tehnologiilor după avantajele competiţionale pe care le oferă. O astfel de clasificare pune în 
evidenţă tehnologiile critice/hotărâtoare pentru care compania trebuie să-şi prioritizeze investiţiile. 
Rezultatul acestei etape de selectare a tehnologiilor va fi o listă de priorităţi cuprinse într-un plan de acţiuni 
tehnologice. 

în cazul sistemelor de fabricaţie foarte complexe, procesul de selectare a tehnologiilor trebuie să specifice 
noul sistem de fabricaţie în starea viitoare, care va satisface cerinţele planificării tehnologiilor. Noul sistem 
de fabricaţie rezultă dintr-o combinare a tehnologiilor existente în starea prezentă (hardware, software, 
utilaje, procedee şi procese) cu utilaje noi sau modificate şi cu personalul existent şi cel nou, dispunând de 
noi calificări. Specificarea noului sistem de fabricaţie este un proces cu un grad ridicat de creativitate, care 
depinde de calificarea unor ingineri de sistem experimentaţi, de constrângerile mediului de fabricaţie 
existent, de starea tehnologiilor existente, de gradul de familiarizare cu noile tehnologii. 



Definirea portofoliului de tehnologii. In această etapă de formulare a strategiei tehnologice se determină 
setul de tehnologii care urmează să fie abordate pe termen lung, adică se efectuează o analiză a tehnologiilor 
selectate. Această analiză poate indica necesitatea următoarelor acţiuni: 

«majorarea bugetului disponibil, pentru a permite dezvoltarea unui set mai larg de tehnologii; 

«dezvoltarea unor proiecte de cercetare-dezvoltare tehnologică; 

«luarea în considerare a unor surse externe de achiziţie a tehnologiilor. 

Achiziţia externă se poate realiza pe căi foarte variate, de exemplu: 

« consorţii de cercetare; 

« contracte de cercetare cu un institut sau o universitate; 

«licenţiere; 

«joint venture; 

« alianţe strategice între companii. 

Masayuki Kondo (2001), op cit., consideră că există trei moduri (i.e. strategii) de dezvoltare tehnologică 
industrială a unei ţări: 

«introducerea tehnologiei din străinătate; 

«îmbunătăţirea tehnologiilor existente; 

«dezvoltarea de noi tehnologii indigene, prin C-D formală sau experienţa de producţie. 

în stadiile timpurii ale dezvoltării tehnologice ale ţărilor în curs de dezvoltare, achiziţia de tehnologii este 
cea mai importantă. 

Achiziţia (dobândirea) de tehnologii din străinătate este posibilă prin investiţii străine directe (ISD), prin 
sistemul " construieşte, operează şi transferă " (engleză Built, Operate and Transfer-BOT), prin licenţiere, 
transfer de know-how, servicii de consultanţă etc. ISD aduc nu numai tehnologii, ci şi competenţe de 
management şi conexiuni la pieţe. 

Prin sistemul "construieşte, operează şi transferă", investitorii străini construiesc, conduc şi exploatează 
fabrici sau instalaţii sau alte proiecte mari, până ce îşi recuperează investiţiile. Pentru a utiliza complet 
tehnologiile importate este important ca aceste tehnologii să fie asimilate şi difuzate. Apoi, aceste tehnologii 
sunt îmbunătăţite şi pe baza lor sunt dezvoltate noi tehnologii. Experienţa Japoniei a demonstrat că importul 
de tehnologii trebuie să fie însoţit de C-D internă, pentru a asimila tehnologia importată şi a adapta această 
tehnologie la condiţiile interne. 

